Bekende egpaar kondig swangerskap aanKurt Darren en sy vrou, Dunay, word weer ouers. Foto: Twitter via Kurt Darren Die gewilde Kaptein-sanger, Kurt Darren, het Woensdag op Twitter aangekondig hy en sy vrou, Dunay Nortjé, verwag hul tweede kind. Die egpaar het aangesluit by die neiging op sosiale media om hul swangerskap op ŉ oulike manier aan te kondig. Kurt en Dunnay het albei ŉ foto van hul dogter, Kyrah, op Twitter gedeel waar sy langs ŉ swartbord lê met die boodskap “Ek kry ŉ maatjie”. Dieselfde plasing op Facebook het wyd reaksie uitgelok en is reeds meer as 3 000 keer “gelike”. Gelukwensings aan die sanger het van heinde en ver ingestroom. Die twee is in 2011 getroud en Kyrah is in November 2014 gebore. Kurt het onlangs op Facebook gesê aanhangers kan sy nuwe CD binnekort op die rakke verwag.